
Kasutusloa andmine (A.-A.Tiimanni 3c)
1. ASJAOLUD JA MENETLUSE KÄIK

08.02.2016 Päästeamet esitas märgukirja nr 7.2-2.3/2486-1, milles teatas, et A. A. Tiimanni 3c asuva puidutsehhihoone tegelikud tehnilised andmed ei vasta ehitisregistris toodud andmetele ehk hoonet on laiendatud (linnavalitsuse dokumendiregistris nr 7316).
Päästeameti märgukirja alusel ehitusjärelevalve osakonnas on algatatud menetlus, mille käigus on avastatud, et hoonet on tõepoolest 2004. aastal ehitusloata laiendatud 2004. a ehitusprojekti, projekteerija FIE Tatjana Žuravleva, kohaselt. Ehitusprojekti on Arhitektuuri- ja Linnaplaneerimise Ameti arhitektuuri ja planeerimise osakonna peaarhitekt kooskõlastanud 2004. aastal ning Ida-Virumaa Päästeenistus on „läbi vaadanud“ (ehitusprojekti arhiivi nr 745). Kuna hoone laiendamiseks ehitusluba on taotlemata, hoone laiendamine on ehitisregistris registreerimata. 

Ehitusseadustiku ja planeerimisseaduse rakendamise seaduse § 29 lg 1 kohaselt pärast 2003. aasta 1. jaanuari ning enne nimetatud seaduse jõustumist ehitatud ehitisele võib anda ehitus- või kasutusloa või lugeda ehitamine või ehitise kasutamine teavitatuks, lähtudes ehitusseadustikus sätestatust ja arvestades käesolevast paragrahvist tulenevaid erisusi. Lg 3 kohaselt selle paragrahvi lõikes 1 nimetatud ja seaduse jõustumise ajal kasutatav ehitis peab vastama ehitusseadustiku § 11 lõikes 2 ja §-s 12 sätestatud nõuetele. Menetluse käigus selgus, et hoone laiendamise tööd on dokumenteerimata, omanikujärelevalve laiendamistööde üle puudus ning ehitustöid teostas ehitise omanik omal jõul.

Laiendatud hoone vastavuse ehitusseadustiku § 11 lõikes 2 ja §-s 12 sätestatud nõuetele  ning 2004. aasta ehitusprojektis kavandatud lahendusele hindamiseks hoone omanik tellis ehitise auditi.
25.07.2016 laekus Narva Linnavalitsusele läbivaatamiseks A. A. Tiimanni 3c laiendatud puidutsehhihoone kasutusloa taotlus koos hoone auditi aruandega ning riigilõivu maksekorraldusega (linnavalitsuse dokumendiregistris nr.7316). Auditi kokkuvõtte kohaselt „Hoone vastab ehitamise hetkel kehtinud normidele ja nõuetele. Võib väljastada kasutusluba“.
Ehitusseadustiku § 52 lg 1 kohaselt 27.07.2016 ehitusjärelevalve osakond A.-A.Tiimanni 3c laiendatud puidutsehhihoone kasutusloa taotluse andmed kandis ehitisregistrisse, menetluse nr 70581, ning genereeris kasutusloa taotluse eelnõu nr 1612371/03902, mis ehitusseadustiku § 54 lg 6 kohaselt on ehitisregistri kaudu suunatud Päästeametile kooskõlastamiseks.
05.08.2016 Päästeamet ehitisregistri kaudu kooskõlastas kestusloa taotluse eelnõu kasutusloa väljastamiseks.

Ehitusseadustiku § 130 lõike 2 punkti 2 kohaselt 12.08.2016 toimus ehitiste vastavuse kontrollimine 2004. aasta ehitusprojektile. Kontrollimisse kaasati ehituse omaniku ja auditi koostaja esindajad. Ehitusseadustiku § 130 lõike 2 punkti 2 kohase kontrolli kohta on 12.08.2016 koostatud akt, milles ehitise ülevaatuseks kaasatud isikud avaldasid oma arvamuse ehitise kohta kasutusloa andmiseks. Ülevaatusse kaasatud isikud hindasid laiendatud puidutsehhihoone vastavaks 2004. aasta ehitusprojektile, ehitamise hetkel kehtinud normidele ja nõuetele ning hoone vastavust kontrollimise aktil kinnitasid oma allkirjadega. Hoone ohutu kasutamise tõendas Päästeamet ning 26.02.2016  elektripaigaldise  audit.
Seega A. A. Tiimanni 3c 2004. aastal laiendatud puidutsehhihoonele võib väljastada kasutusluba. 

2.   ÕIGUSLIKUD ALUSED

2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2.
Narva linna ehitusmääruse § 27  lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 

3. OTSUS
Väljastada A. A. Tiimanni 3c puidutsehhihoonele kasutusluba. 
4. RAKENDUSSÄTTED

4.1. Korraldus jõustub seadusega sätestatud korras. 

4.2. 
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

